Държавен вестник, бр. 81, 2000 г., стр. 16

С Т Р .  16
Д Ъ Р Ж А В Е Н   ВЕ С Т Н И К
Б Р О Й  81
ПОСТАНОВЛЕНИЕ № 193
ОТ 26 СЕПТЕМВРИ 2000 Г.
за отменяне на Постановление № 258 на Минис-
терския съвет от 1998 г. за забрана на полетите
на югославските превозвачи между Съюзна
република Югославия и Република България
МИНИСТЕРСКИЯТ СЪВЕТ
П О С Т А Н О В И :
Параграф единствен. Отменя се Постанов-
ление № 258 на Министерския съвет от 1998 г.
за забрана на полетите на югославските пре-
возвачи между Съюзна република Югославия
и Република България (ДВ, бр. 142 от 1998 г.).
За министър-председател: Петър Жотев
Главен секретар на Министерския съвет:
Елиана Масева
57723
ПОСТАНОВЛЕНИЕ № 194
ОТ 26 СЕПТЕМВРИ 2000 Г.
за изпълнение от Република България на Ре-
золюция № 1306/2000/ на Съвета за сигурност
на ООН от юли 2000 г., съдържаща и доразви-
ваща разпоредби на приетите досега резолю-
ции № 1132/1997/, 1171/1998/ и 1299/2000/ за
налагане санкции на Сиера Леоне
МИНИСТЕРСКИЯТ СЪВЕТ
П О С Т А Н О В И :
Чл. 1. Забранява се всякакъв пряк или непряк
внос от български физически или юридически
лица на необработени диаманти от Сиера Леоне.
Чл. 2. Забранява се използването на морепла-
вателни съдове, плаващи под български флаг, или
на въздухоплавателни средства, носещи българ-
ски национални и регистрационно-опознавател-
ни знаци, за транспортиране на необработени ди-
аманти със сертификати за произход от Сиера Ле-
оне, освен в случаите, когато Комитетът, създаден
по силата на Резолюция 1132/1997/ на Съвета за
сигурност на ООН, е дал съгласие правителството
на Сиера Леоне да издаде такъв сертификат.
Чл. 3. (1) Забраняват се продажбите и достав-
ките на оръжие и на стоки и технологии с въз-
можна двойна употреба от всякакъв вид, вклю-
чително въоръжения и боеприпаси, военни тран-
спортни средства и оборудване и резервни части
за тях, независимо от техния произход, от бъл-
гарски физически и юридически лица от терито-
рията на Република България или чрез изпол-
зване на плавателни съдове, плаващи под бъл-
гарски флаг, или на въздухоплавателни средства
с български национални и регистрационно-опоз-
навателни знаци за Сиера Леоне, с изключение
на доставките за правителството на Сиера Лео-
не чрез определени входящи пунктове, опреде-
лени в списък от генералния секретар на ООН.
(2) Забраните и ограниченията по ал. 1 не се
прилагат по отношение на продажбите или достав-
ките на въоръжения или съпътстващи материали
за ползване на територията на Сиера Леоне от
страни—членки на ООН, които сътрудничат на
Мисията на ООН в Сиера Леоне (УНАМСИЛ)
и на правителството на Сиера Леоне.
Чл. 4. В съответствие с Резолюция 1171/1998/
на Съвета за сигурност на ООН продажбата
или доставката на оръжие или на стоки и тех-
нологии с възможна двойна употреба от всяка-
къв вид от територията на Република Бълга-
рия за Сиера Леоне да бъдат обявявани по ус-
тановения ред пред Комитета, създаден по
силата на Резолюция 1132/1997/ на Съвета за
сигурност на ООН.
Чл. 5. Забранява се допускането на терито-
рията на Република България на ръководни
представители на бившата военна хунта в Сие-
ре Леоне или на Революционния обединен
фронт, определени по списък от Комитета, съз-
даден по силата на Резолюция 1132/1997/ на
Съвета за сигурност на ООН.
Чл. 6. (1) За неизпълнение на задължението по
чл. 1, 2 и чл. 3, ал. 1 и ако деянието не съставлява
престъпление, се носи административно-наказа-
телна отговорност по чл. 32, ал. 1 от Закона за
административните нарушения и наказания.
(2) Когато нарушението по ал. 1 е извърше-
но от юридическо лице или от едноличен тър-
говец, се налага имуществена санкция в размер
до 100 000 лв.
(3) Установяването на нарушенията, съста-
вянето на актовете за нарушение, издаването,
обжалването и изпълнението на наказателните
постановления се извършват съгласно разпо-
редбите на Закона за административните нару-
шения и наказания.
Чл. 7. Министърът на външните работи да
уведоми Комитета, създаден по силата на Резо-
люция 1132/1997/ на Съвета за сигурност на
ООН, за предприетите от Република България
мерки в изпълнение на Резолюция 1306/2000/.
Чл. 8. В рамките на предвидения от Резолю-
ция № 1306/2000/ 18-месечен срок Междуведом-
ственият съвет по въпросите на военнопромиш-
ления комплекс и мобилизационната готовност
на страната при Министерския съвет, Минис-
терството на икономиката, Министерството на
финансите, Министерството на транспорта и
съобщенията, Министерството на вътрешните
работи и управителят на Българската народна
банка да информират министъра на външните
работи за прилагането на мерките.
Заключителни разпоредби
§ 1. Контролът по изпълнението на поста-
новлението се възлага на Междуведомствения
съвет по въпросите на военнопромишления
комплекс и мобилизационната готовност на
страната при Министерския съвет, Министер-
ството на икономиката, Министерството на
финансите, Министерството на външните ра-
боти, Министерството на вътрешните работи,
Министерството на транспорта и съобщения-
та, Агенция “Митници” и на управителя на
Българската народна банка.
§ 2. Постановлението влиза в сила от деня на
обнародването му в “Държавен вестник”.
За министър-председател: Петър Жотев
Главен секретар на Министерския съвет:
Елиана Масева
57724